Milan Hutta

Prof. RNDr. Milan Hutta, CSc. (* 18. júl 1955, Skalica – † 20. február 2021, Bratislava) bol slovenský analytický chemik, od roku 1997 vedúcim katedry analytickej chémie Prírodovedeckej fakulty Univerzity Komenského v Bratislave a predsedom vedeckej a organizačnej rady 24. medzinárodného sympózia separačných metód (24th International Symposium on Separation Sciences – ISSS 20182021).

Životopis 
Milan Hutta bol synom slovenského pedagóga Ing. Milana Huttu a jeho manželky Emílie Huttovej. Stredoškolské vzdelanie ukončil v rokoch 19701973 na prírodovednej vetve SVŠ na Tomášikovej ulici v Bratislave. V rokoch 19731978 študoval na Prírodovedeckej fakulte Univerzite Komenského v Bratislave odbor Analytická chémia a jeho diplomová práca, pod vedením RNDr. Dušana Kanianskeho, mala názov: „Izotachoforéza-Optimalizácia separácie aniónov s využitím rozpustných polymérov“. Štúdium ukončil s vyznamenaním, v roku 1979 absolvoval rigoróznu skúšku. Medzi rokmi 19821991 bol zaradený vo vedeckej príprave ako ašpirant školiaceho pracoviska. V roku 1992 predkladá kandidátsku dizertačnú prácu: „Off-line kombinácia kvapalinovochromatografických techník a kapilárnej izotachoforézy pri analýze ionogénnych látok v mnohozložkových zmesiach“. V roku 1997 habilitácia na docenta na Prif UK habilitačnou prácou: „Kvapalinová chromatografia a jej kombinácia s kapilárnou izotachoforézou v enviromentálnej analýze“ a habilitačnou prednáškou: „Základné aspekty kombinácie kvapalinová chromatografia-kapilárna elektroforéza“. V roku 2012 prebieha jeho inauguračná prednáška s názvom: „Teoretické a praktické aspekty separácie humínových látok kombinovanými metódami kvapalinovej chromatografie“. V roku 2013 bol vymenovaný prezidentom SR za vysokoškolského profesora v odbore analytická chémia a od toho istého roku bol garantom pre magisterské a doktorandské štúdium ako aj habilitačné a inauguračné konanie z analytickej chémie.

Vedecké zameranie 
Kvapalinová chromatografia. FIA, úprava vzoriek

Členstvo v spoločnostiach 
 Slovenská chemická spoločnosť
 IHSS (international humic substances society)

Publikačná činnosť 
 AAB Vedecké monografie vydané v domácich vydavateľstvách (1)
 ACB Vysokoškolské učebnice vydané v domácich vydavateľstvách (1)
 ADC Vedecké práce v zahraničných karentovaných časopisoch (40)
 ADD Vedecké práce v domácich karentovaných časopisoch (1)
 ADE Vedecké práce v zahraničných nekarentovaných časopisoch (2)
 ADF Vedecké práce v domácich nekarentovaných časopisoch (1)
 AED Vedecké práce v domácich recenzovaných vedeckých zborníkoch, monografiách
 AFC Publikované príspevky na zahraničných vedeckých konferenciách (3)
 AFD Publikované príspevky na domácich vedeckých konferenciách (20)
 AGI Správy o vyriešených vedeckovýskumných úlohách (1)
 AGJ Autorské osvedčenia, patenty, objavy (1)
 BCI Skriptá a učebné texty (4)

Odborné stáže v zahraničí 
 1984Viedeň, Institut für Analytische Chemie, Wien Universität – u profesora J.F.K. Hubera.
 1996Liège, Institut of Pharmacy, University of Liége – u profesora J. Crommena.
 2000New Orleans, PITTCON 2000, pozvanie Americkej chemickej spoločnosti, LC-MS
 19992009opakované účasti v rámci projektu CEEPUS H-076 (partner projektu za SR D. Kaniansky) a CEEPUS PL-0130 (partner projektu za SR M. Hutta) krátkodobých prednáškových pobytov v rámci letných škôl na Univerzite Pécs a Eötvös Loránd Univerzite Budapešť, Univerzite vo Veszpréme, Varšavskej Univerzite, Univerzite Mikuláša Kopernika v Toruni, Letnej škole separačných metód v Bialystoku, Karlovej univerzite v Prahe, Univerzite v Pardubiciach, Karl-Franzens Univerzite a Technickej univerzite v Grazi, Univerzite Las Palmas de Gran Canaria.

Externé odkazy 
 Curriculum vitae

Referencie 

Slovenskí chemici
Vyučujúci na Prírodovedeckej fakulte Univerzity Komenského v Bratislave
Absolventi Prírodovedeckej fakulty Univerzity Komenského
Osobnosti zo Skalice
Slovenskí vysokoškolskí pedagógovia
Slovenskí univerzitní profesori